Far er bekymret: Er der en børnelokker løs i byen?
Politiet efterforsker en anmeldelse om, at der muligvis er en børnelokker på spil i Nyborg
"Han prøvede til af flere omgange, på trods af de afslog. Da de endelig kom ud stod han og ventede. Herefter tilbød han, at de kunne gå i Fætter Guf på hans regning. Pigerne afslog igen."
Sådan skriver Brian Hou på Facebook ifølge Fyens Stiftstidende.
Han er far til en datter og er i øjeblikket meget bekymret for, om der er en børnelokker løs i byen Nyborg, hvor han bor. Episoden, beskriver på Facebook, fandt nemlig sted i denne uge den fynske by. Her forsøgte den mulige børnelokker tilsyneladende at lokke to små piger med slik, da de var ude at handle i Netto. Episoden blev tirsdag anmeldt til Fyns Politi, skriver Fyens Stiftstidende.
Den mulige børnelokker beskrives som 185 centimeter høj og lugtende af røg. Han bar fjällräven-jakke, har brunt hår og er almindelig af bygning.